มีก้อนเล็กๆขึ้นแถวๆบริเวณแก้มพอคลำดูมันเคลื่อนที่เป็นมาประมาน6เดือนแล้วยังไม่หายและที่ใต้คางก้มีก้อนขึ้นเป็นมา2เดือนกว่ามันคือก้อนอะไรหรอครับ
สวัสดีค่ะ การมีก้อนขึ้นบริเวณแก้มและใต้คาง อาจเป็น1. ก้อนซีสต์หรือก้อนถุงน้ำ ลักษณะของก้อนเวลาคลำจะนิ่ม ขยับได้เล็กน้อย กดไม่เจ็บ ไม่ปวด2. เป็นก้อนเนื้องอกธรรมดาของชั้นเนื้อเยื่อใต้ผิวหนัง ที่พบได้บ่อยคือ ก้อนเนื้องอกไขมัน ก้อนค่อนข้างนิ่ม อาจแข็งกว่าซีสต์เล็กน้อย ขยับได้เล็กน้อย กดไม่เจ็บ ไม่ปวด3. ต่อมน้ำเหลืองโต จะคลำได้ค่อนข้างแข็ง อาจกดเจ็บได้ มักเกิดจากการติดเชื้อบริเวณใกล้เคียง เช่น มีฟันผุ เหงือกอักเสบ คอหอยหรือทอนซิลอักเสบ หูชั้นนอกอักเสบ ติดเชื้อไวรัส EBV ที่ทำให้เกิดโมโนนิวคลีโอสิส เป็นต้น แต่หากเป็นมานาน 6 เดือนแล้วก็ไม่น่าใช่4. วัณโรคต่อมน้ำเหลือง แต่จะมีไข้ เบื่ออาหาร น้ำหนักลด อ่อนเพลียร่วมด้วย5. มะเร็งต่อมน้ำเหลือง แต่ก้อนจะโตขึ้นเรื่อยๆ ร่วมกับมีไข้ เบื่ออาหาร อ่อนเพลีย ซีดร่วมด้วยแนะนำควรไปพบแพทย์เฉพาะทางหู-คอ-จมูก เพื่อตรวจว่าเกิดจากสาเหตุใดค่ะ